recursal/SuperWikiNEXT-32B huggingface dataset:
1558ல் வரையப்பட்ட செனோவின் நிலப்படம். இதில் வட அத்திலாந்திக்கில் ஃபிரிசுலாந்து எனக் காட்டப்பட்டிருப்பது ஒரு பொய்த்தீவு ஆகும்.
**பொய்த் தீவு** (*phantom island*) என்பது, உண்மையில் இல்லாத ஆனால் இருப்பதாகக் கருதப்பட்டுச் சிறிது காலம் நிலப்படங்களில் காட்டப்பட்டிருந்த தீவைக் குறிக்கும். இவ்வாறான சில தீவுகள் சில நூற்றாண்டுகளாக இவ்வாறு நிலப்படங்களில் காட்டப்பட்டு இருந்ததும் உண்டு.

உருவானதற்கான காரணங்கள்
----------------------

பொய்த் தீவுகள் பெரும்பாலும், புதிய நிலப் பகுதிகளைத் தேடிக் கண்டுபிடிப்பதில் ஈடுபட்டிருந்த கடலோடிகளின் அறிவிப்புகளில் இருந்தே உருவாகின்றன. சில முழுமையாகவே தொன்மம் சார்ந்தவை. *பிசாசுத் தீவு* இவ்வாறான ஒன்று. வேறு சில, உண்மையான தீவுகளைப் பிழையான அமைவிடத்தில் குறிப்பதனாலோ அல்லது பிற புவியியல் தவறுகளினாலோ ஏற்படுகின்றன. பெப்பிசுத் தீவு என அறியப்பட்டிருந்த ஒரு பொய்த் தீவு உண்மையில் பாக்லாந்து தீவுகளைப் பிழையான இடத்தில் அடையாளம் கண்டதால் ஏற்பட்டது. பாஜா கலிபோர்னியா தீவக்குறை சில நிலப்படங்களில் ஒரு தீவாகக் காட்டப்பட்டிருந்தது. பின்னர், இது உண்மையில் வட அமெரிக்காவுடன் இணைந்திருப்பது அறியப்பட்டது.

கப்பலோட்டுவதில் ஏற்படும் தவறுகள், அவ்வப்போது தென்படக்கூடிய பாறைகள், பனிப்பாறைகளைப் பிழையாக அடையாளம் காணல், நிலக்கரையொத்த மூடுபனித் திரள், ஒளியியல் திரிபுக்காட்சிகள், போன்றவற்றாலும் தீவுகள் இருப்பது போன்ற தோற்றம் ஏற்படுவது உண்டு. 1823ல் வெட்டெல் கடலில் கவனிக்கப்பட்ட நியூ சவுத் கிரீன்லாந்து பின்னர் ஒருபோதும் காணப்படவில்லை. இது ஒரு மாயத் தோற்றமாக இருந்திருக்கலாம் எனக் கருதப்படுகிறது. பொய்யாகப் புனைந்து கூறப்பட்டு இருக்கலாம் என்ற கருத்தும் உண்டு.

சில பொய்த் தீவுகள் வேண்டுமென்றே உருவாக்கப்பட்டு இருக்கலாம் என்றும் சிலர் கருதுகின்றனர். என்றுமே இருந்திராத தீவுகள் பொய்த் தீவுகள் ஆனமை ஒருபுறம் இருக்க, இருந்த தீவுகளும் பல்வேறு காரணங்களால் இல்லாமல் போனதும் உண்டு. எரிமலை வெடிப்பு, நிலநடுக்கம், கடற்கீழ் மண்சரிவு, தாழ்நிலங்கள் கடலுள் அமிழ்தல் என்பன இதற்கான சில காரணங்கள்.

குறிப்புகள்
-----------

1. ↑  *Antarctica*, p. 47, Paul Simpson-Housley, 1992
2. ↑  *Exploring Polar Frontiers*, p. 435, William James Mills, 2003

இவற்றையும் பார்க்கவும்
----------------------

* பொய்க் குடியிருப்பு
* அழிந்த நகரங்கள்
* தொன்மம்சார் இடங்கள்
Waterfall in ஆதிலாபாத் மாவட்டம், தெலங்காணாவார்ப்புரு:SHORTDESC:Waterfall in ஆதிலாபாத் மாவட்டம், தெலங்காணா
**போச்சேரா அருவி** (*Pochera Falls*) என்பது இந்தியாவில் தெலங்காணா மாநிலத்தில் உள்ள ஒரு அருவியாகும்.

அமைவிடம்
--------

போச்சேரா அருவி தெலங்காணா மாநிலம் ஆதிலாபாத்திலிருந்து 47 கி. மீ. தொலைவிலும், நிர்மலிலிருந்து 37 கி. மி. தொலைவிலும் போத்திலிருந்து 7 கி. மீ. தொலைவிலும் அமைந்துள்ளது. போச்சேரா அருவி சமீபத்தில் அறியப்பட்ட அருவியாகும். அடர்ந்த காடுகளுக்கு நடுவே இந்த நீர்வீழ்ச்சி அமைந்துள்ளது.

கண்ணோட்டம்
----------

போச்சேரா நீர்வீழ்ச்சி சுமார் 20 மீட்டர் உயரத்திலிருந்து விழும் அருவியாகும். சிறிய வகை அருவியாக இது வகைப்படுத்தப்படுகிறது. நீர்வீழ்ச்சிக்கான நீர் கோதாவரி ஆறு சக்யாத்ரி மலைத் தொடரில் பாயும் போது சிறிய நீரினால் ஏற்படும் ஓடையினால் தோன்றியதாகும்.

மேற்கோள்புகள்
-------------

1. 1 2  "Nature Discovery in Telangana :: Telangana Tourism" Check `|url=` value (உதவி). *partials* (ஆங்கிலம்). 2021-04-10 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Nature Discovery in Telangana :: Telangana Tourism". *telanganatourism.gov.in* (ஆங்கிலம்). 2022-02-14 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* புகைப்படங்கள்
* ஹைதராபாத்தில் இருந்து போச்சேரா நீர்வீழ்ச்சிக்கு செல்லும் பாதை
**போச்சம்பள்ளி சந்தை** என்பது தமிழ்நாட்டின், கிருட்டிணகிரி மாவட்டம், போச்சம்பள்ளியில் உள்ள 125 ஆண்டுகளுக்கு முற்பட்ட பழமையான ஒரு வாரசந்தையாகும். இது தமிழ்நாட்டின் இரண்டாவது மிகப்பெரிய வாரச்சந்தை என்று கூறப்படுகிறது. இந்த சந்தையானது 18 ஏக்கர் பரப்பளவில் 10,000 கடைகளுடன் செயல்படுகிறது. இந்த வாரச்சந்தையில் கடுகு, சீரகத்தில் இருந்து சிறுதானியங்கள், நவதானியங்கள், காய்கறிகள், கீரைகள், அரிசிவகைகள், பழங்கள், வீட்டு உபயோகப் பொருட்கள், ஆடு, மாடு, கோழி, வேளாண் இரும்பு கருவிகள், மூங்கில் கூடைகள், முறம், பாய், மண் கலங்கள், துணிமணிகள், பாத்திரங்கள், மின்னணு பொருட்கள் என அனைத்துப் பொருட்களும் விற்கப்படுகின்றன. தமிழ் நாட்டில் வேரெந்த சந்தையிலும் இல்லாத சிறப்பாக இங்கு தங்கம், வெள்ளி ஆகியவையும் விற்பனை செய்யப்படுகின்றன. இந்த வாரச்சந்தை ஞாயிற்றுக்கிழமைகளில் நடைபெறுகிறது. இந்த சந்தைக்கு கிருட்டிணகிரி மாவட்டத்தில் போச்சம்பள்ளி, பாளேத்தோட்டம் (வாழைத் தோட்டம்), புளியம்பட்டி, புதுவயலூர், கரடியூர், புலியூர், அரசம்பட்டி, கூச்சானூர், ஆனந்தூர், கல்லாவி, சாத்தூர், காவேரிப்பட்டணம் போன்ற சுற்றுவட்டார ஊர்களிலிலிருந்து விவசாயிகள் தங்கள் விளைபொருட்களை சந்தைக்கு கொண்டுவந்து விற்கின்றனர், மேலும் தமிழகத்தின் பல்வேறு மாவட்டங்களில் இருந்தும், அருகிலுள்ள ஆந்திரம், கர்நாடகம் போன்ற மாநிலங்களில் இருந்து வணிகர்கள், வேளாண் மக்களும் இந்த சந்தைக்கு வந்து தங்களுக்குத் தேவையான பொருட்களை வாங்கிச் செல்கின்றனர்.

மேற்கோள்கள்
-----------

1. ↑  "தங்கம் முதல் தானியம் வரை மலிவான விலையில் விற்கப்படும் சந்தை". *கட்டுரை*. தினத் தந்தி. 27 செப்டம்பர் 2018. 2 திசம்பர் 2018 அன்று பார்க்கப்பட்டது.
2. ↑  எஸ். கே. ரமேஷ் (நவம்பர் 25 2018). "கிருஷ்ணகிரி மாவட்டத்தில் கிராமப்புற பொருளாதாரத்தை மேம்படுத்தும் போச்சம்பள்ளி சந்தை கலப்படமில்லாத பொருள்கள் வருவாய் நோக்கி விற்பனை". *இந்து தமிழ்*.
இயோனில் உள்ள பண்டைய பாரசீக கோட்டை (இடது) மற்றும் ஸ்ட்ரூமா ஆற்றின் முகத்துவாரம் (வலது), என்னியா ஹோடோயிலிருந்து (ஆம்பிபோலிஸ்) தோற்றம்.
**போஜஸ்** (*Boges*) என்பவர் ஒரு பாரசீக அதிகாரி மற்றும் இராணுவத் தளபதி ஆவார். இவர் பேரரசர் முதலாம் செர்கஸ் ( r. கிமு 486–465) மன்னரின் கீழ் திரேசில் உள்ள இயோனின் ஆளுநராக ( *ஹைபார்ச்சோஸ்* ) பணியாற்றினார்.    எரோடோடசின் கூற்றின்ப்படி, பிளாட்டீயா போர் மற்றும் மைக்கேல் போர்களில் பாரசீகம் தோல்வியுற்றதைத் தொடர்ந்து, 476/5 இல் ஏதெனியர்கள் படையானது சிமோன் (மில்டியாடீசின் மகன்) தலைமையில் இயோனை முற்றுகையிட்டபோது போஜஸ் இயோனைக் கைவிட்டு வெளியேற மறுத்தார்.    ஒருவேளை இவர் நகரத்தைக் கைவிட்டு, கிரேக்கர்களிடன் சரணடைந்து பாதுகாப்பாக வெளியேறி இருக்கலாம். ஆனால் எதிரிக்கு பணியும் அவமானத்தை அடையக்கூடாது என்று கருதியதால், கடைசி வரை கோட்டையை காத்து இருக்க முடிவு செய்தார்.   முற்றுகை நீடித்து வந்த நிலையில் இயோனில் சேகரிப்பில் இருந்த தானியங்கள் தீர்ந்து மேலும் தாக்குப்பிடிக்க முடியாது என்ற நிலை ஏற்ப்பட்டது. அதனால் போஜஸ் ஒரு பெரிய தீயை எழுப்பி, தன் மனைவி, குழந்தைகள், காமக்கிழத்திகள், வேலையாட்கள் போன்றோரை கொன்று அதில் வீசினார்.   பின்னர் இவர் இயோனின் கருவூலத்தில் சேமித்து வைத்திருந்த வெள்ளி, தங்கக் கட்டிகள் என செல்வம் அனைத்தையும் ஸ்ட்ரூமா ஆற்றில் வீசினார்.   பின்னர் இவரும் தீயில் பாய்ந்தார்.   போஜசின் வீரம் மற்றும் விசுவாசத்தை பேரரசர் செர்கசால் மிகவும் பாராட்டினார்.  மேலும் அதை எரோடோடஸ் கூட ஒப்புக்கொண்டார்.  கி.மு. ஐந்தாம் நூற்றாண்டின் இரண்டாம் பாதியில் எரோடோடஸ் தனது *இஸ்டரிஸ்* என்ற நூலில், போஜசி்ன் செயல்களுக்காக பாரசீகர்களால் அவர் மறக்கப்படாமல் பாராட்டப்பட்டுவந்தார்.   பேரரசிற்குள் உயிரோடு இருந்த போஜசின் பிள்ளைகளும் முதலாம் செர்க்சால் பெரிதும் கௌரவிக்கப்பட்டனர்.

குறிப்புகள்
-----------

1. 1 2 3 4 5 6 7 8 9  Kuhrt 2007.
2. ↑  King 2017.
3. 1 2  Shapiro 1996.
4. 1 2 3 4 5  Rehm 2010.
5. ↑  Kuhrt & Sancisi-Weerdenburg 2006.
**மூங்கில்பட்டி சஞ்சீவராயப்பெருமாள் கோயில்** தமிழ்நாட்டில் ஈரோடு மாவட்டம், மூங்கில்பட்டி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீதேவி பூதேவி சமேத சஞ்சீவிராயப்பெருமாள் சன்னதியும், ஆஞ்சநேயர், விநாயகர், கருடன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. வைகுண்ட ஏகாதசி மாதம் முக்கிய திருவிழா நடைபெறுகிறது. புரட்டாதிச் சனிகிழமை திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கோஸ்ட்** எனப்படுவது ஒரு கட்டற்ற திறந்தமூல இணையம் சார் வலைப்பதிவு மென்பொருளாகும். தற்பொழுது சந்தையில் உள்ள பல வலைப்பதிவு மென்பொருட்கள் சாதாரண வலைப்பதிவு இயல்பைத் தவிர மேலம் பல செயற்பாடுகளைக் கொண்டமைந்துள்ளது. இதன் மூலம் புதிதாக வலைப்பதிவுத் துறைக்குள் நுழையும் பயனர்கள் அசௌகரியம் அடைகின்றனர். இதைத் தவிர்த்து வலைப்பதிவிற்கு இலகுவான இடைமுகத்தைக் கொண்டமைந்ததான ஒரு மென்பொருளை அமைக்கும் நோக்குடன் அமைக்கப்பட்டது .

வரலாறு
------

2012இன் இறுதிகளில் ஜோன் ஓ'நோலன் எனும் மென்பொருள் வடிவமைப்பாளர் ஒரு வலைப்பதிவை எழுதினார். இதில் நிறுவல், பராமரிப்பு சிக்கல்மிக்கதாக மாறிவிட்ட வலைப்பதிவு மென்பொருட்களுக்கு ஈடாகப் புதிய ஒரு மென்பொருளை எழுத வேண்டிய தேவை பற்றி அறிவித்தார். இந்தப் பதிவு எழுதப்பட்டு சில நாட்களிலேயே பல ஆயிரக்கணக்கானோர் அந்தப் பக்கத்திற்கு விரைந்து வந்தனர். இதன் மூலம் இந்தப் புதிய முயற்சிக்குப் பெரும் ஆதரவு இருப்பதை ஜோன் ஓ'நோலன் அறிந்துகொண்டார்.

ஆறுமாதங்களின் பின்னர் கோஸ்ட் முதல் பதிப்பு கிக்ஸ்டாட்டர் பொதுமக்களிடம் இருந்து பணம் சேர்த்துக்கொள்ளும் தளத்தின் மூலம் அறிவிக்கப்பட்டு மூதல் 48 மணி நேரங்களிலேயே சுமார் $100,000 டாலர்களை சேர்த்துக்கொண்டது.

14 அக்டோபர் 2013, கோஸ்ட் மென்பொருள் பயனர் பயன்பாட்டிற்காக பொதுவில் வெளியிடப்பட்டது. அன்று முதல் மென்பொருளின் மூலம் கிட்கப் தளத்தில் பொதுவில் கிடைக்கப்பெறுகின்றது .

தொழில்நுட்பம்
-------------

கோஸ்ட் பிரபலமாக வேர்ட்பிரசு மென்பொருள் போலல்லாது நோட்ஜேஎஸ் மற்றும் மொக்கோடீபி அல்லது எஸ்கியூஎல் லைட் தொழில்நுட்பங்களில் தங்கியிருக்கின்றது. இந்த தொழில் நுட்பங்களின் வேகம் காரணமாக கோஸ்ட் மென்பொருள் இயக்க வேகம் அதிகமாக உள்ளதாகக் கூறபடுகின்றது.

வரவேற்பு
--------

கோஸ்ட் வலைப்பதிவு மென்பொருள் வேகமாகப் பல பயனர் மத்தியில் பரவி வந்தாலும் கோஸ்ட் நிறுவத் தேவையான உட்கட்டுமானம் பல வழங்கிகளில் இல்லை. குறைந்தபட்சம் மெய்நிகர் தனியுரிமைய வழங்கிகள் போன்ற சேவைகளை நாட வேண்டிய தேவை பயனர்களுக்கு உள்ளது. ஆயினும் கோஸ்ட் செயலியை எழுதும் நிறுவனம் பல்வேறு வழங்கி வழங்குனர்களுடன் இணைந்து கோஸ்ட் மென்பொருள் நிறுவலை இலகுவாக்கும் செயலில் ஈடுபட்டுள்ளனர். இதைவிட கோஸ்ட் நிறுவனம் தமது சொந்த வழங்கிகளில் இயங்கும் வலைப்பதிவுகளையும் பயனர்களுக்கு வழங்க ஆரம்பித்துள்ளனர்.

உசாத்துணைகள்
------------

1. ↑  கோஸ்ட் வலைப்பதிவு மென்பொருள் அறிமுகம்
2. ↑  2012 இல்நோலனின் பதிவு
3. ↑  கிக்ஸ்டாட்டரில் கோஸ்ட்
4. ↑  பொது வெளியீடு
5. ↑  கிட்கப்பில் கோஸ்ட்
6. ↑  Hosted Platform Preview
**இராய் இராய இராய் வெங்கட ராவ் (Rai Raya Rai Venkata Rao)** (இறப்பு:1843 இவர் ஓர் இந்திய நிர்வாகியும் மற்றும் அரசியல்வாதியுமாவார். இவர் 1821 – 1829 மற்றும் 1838 – 1839 ஆகிய ஆண்டுகளில் திருவிதாங்கூர் திவானாகப் பணியாற்றினார். இவர் திவான்களாக இருந்த ஆர். ரகுநாத ராவின் தந்தையும் மற்றும் சர் டி. மாதவ ராவின் தந்தைவழி மாமாவும் ஆவார்.

ஆரம்ப கால வாழ்க்கை
------------------

இவர் சென்னை மாகணத்திலிருந்த கும்பகோணம் என்ற ஊரில் தஞ்சாவூர் மராத்தி குடும்பத்தைச் சேர்ந்த குண்டப்பநாத் கும்பகோணி என்பவருக்கு பிறந்தார். கல்வியைக் கற்றதும், ஆங்கிலேயர்களின் சேவையில் சேர்ந்தார்.

பொது வாழ்க்கை
-------------

1834 – 38 மைசூர் தலைமை ஆணையருக்கு தலைமை சிரஸ்தாராகவும், மைசூர் 1840 – 42 உதவி தலைமை ஆணையராகவும் வெங்கட ராவ் பணியாற்றினார். 1842 ஆம் ஆண்டில், ஐதராபாத்தின் திவானாக நியமிக்கப்பட்டஇவர் 1843 ஆம் ஆண்டு வரை உடல்நலக்குறைவு காரணமாக பெங்களூருக்கு திரும்பினார்.

திருவிதாங்கூரின் திவான்
-----------------------

1819 ஆம் ஆண்டில், வெங்கட்ட ராவ் திருவிதாங்கூர் மாநிலச் சேவையில் பிரிட்டிசு அரசப் பிரதிநிதியான கர்னல் மெக்டோவலின் உதவியாளராக சேர்ந்தார். திருவிதாங்கூரை ஆண்டுவந்த இராணியை தனது திறன்களால் கவர்ந்தார். பின்னர், திருவிதாங்கூர் இராச்சியத்தின் ஒரு பிரிவின் ஆளுநராக (திவான் பேசுகர்) நியமிக்கப்பட்டார். திவான் பேசுகராக இருந்த காலத்தில், வெங்கட ராவ் திருவனந்தபுரத்தில் உள்ள பத்மநாபசாமி கோயிலை பழுதுபார்த்து புதுப்பித்து, காவலர்களின் ஆடை வடிவமைப்பை மாற்றியமைத்தார். 

1821 ஆம் ஆண்டில், திவானாக இருந்த, ரெட்டி ராவ் என்பவர் ராணியிடமிருந்து இரண்டு கிராமங்களின் வரி வசூலிக்கும் உரிமையைப் பெற்றிருந்தார். இதன் விளைவாக ஏற்பட்ட ஊழல் அவரை ராஜினாமா செய்ய கட்டாயப்படுத்தியது. அவருக்கு பதிலாக வெங்கட ராவ் பிரிட்டிசு அரசப் பிரநிதியின் ஆதரவுடன் திவானாகத் தேர்ந்தெடுக்கப்பட்டார். 

திவானாகப் பதவியேற்றதும், வெங்கட ராவ் உடனடியாக வரிகளைத் தள்ளுபடி செய்தார். கொல்லத்தில் தனது தளத்தை அமைத்து ஏராளமான நீர்ப்பாசனப் பணிகளை ஏற்பாடு செய்தார். இவரது ஆட்சிக் காலத்தில் கடினங்குளம் உப்பங்கழிகள் உருவாக்கப்பட்டன.

இறப்பு
------

வெங்கட ராவ் நோய்வாய்ப்பட்டு 1843 சூலையில் பெங்களூரில் இறந்தார்.

மரியாதை
-------

பிரிட்டிசுப் பேரரசுக்கு இவர் செய்த சேவையை அங்கீகரிக்கும் விதமாக 1838 ஆம் ஆண்டில் வெங்கட ராவிற்கு "ராய் ராய ராய்" என்ற தலைப்பு வழங்கப்பட்டது.

குறிப்புகள்
-----------
**ஆர். ராசலட்சுமி** (*R. Rajalakshmi*) என்பவர் ஓர் இந்திய உயிர் வேதியியலாளர் மற்றும் ஊட்டச்சத்து நிபுணர் ஆவார். இவர் இந்திய குடும்பங்களுக்கு தேவையான பொருளாதார ஊட்டசத்து மிக்க உணவை வளரச்செய்தார்

1926 ஆம் ஆண்டு கேரள மாநிலம் கொல்லத்தில் லட்சுமி மீனாட்சி மற்றும் சி.எசு..ராமசாமி அவர்களுக்கு மகளாக பிறந்தார். இவர் தன் ஐந்து வயதில் தன்னுடைய பெயருடன் ராசாவை இணைத்துக் கொண்டு சென்னையில் வளர்ந்தார். இவருடைய தந்தை தபால் துறையில் தணிக்கை அதிகாரியாக பணிபுரிந்தார்.

ராசலட்சுமி புனே வாடிகா கல்லூரியில் பயின்று 1945 ஆம் ஆண்டு கணிதத்தில் பட்டம் பெற்றார். பின் 1945 முதல1948 வரை காஞ்சிபுரத்தில் அறிவியல் கற்பித்தார். லேடி வில்லிங்டன் பயிற்சி கல்லூரியில் 1949 ஆம் ஆண்டு கற்பித்தலில் பட்டம் பெற்றார். திரு.சி வி. ராமகிருட்டிணனை 1951 ஆம் ஆண்டு திருமணம் செய்துகொண்டார். பிறகு அண்ணாமலை பல்கலைக் கழகத்தில் பணியாற்றினார். 1953 ஆம் ஆண்டு இந்து பனாரசு பல்கலைக்கழகத்தில் தத்துவத்தில் கலையியல் நிறைஞர் பட்டம் பெற்றார். இவர் 1955 ஆம் ஆண்டு பரோடா பல்கலைக்கழகத்தின் உயிர் வேதியியல் துறைத் தலைவரானார். 1958 ஆம் ஆண்டு மாண்டிலுல்ள மேக்கில் பல்கலைக் கழகத்தில் உளவியலில் முனைவர் பட்டம் பெற்றார். உளவியலாளர் டோனால்ட் ஓ.ஈப் அவர்களின் வழிகாட்டுதலின் உதவியால் 18 மாதங்களில் முனைவர் ஆனார். பிறகு 1964 ஆம் ஆண்டு பரோடா பல்கலைக்கழகத்தில் பணியமர்த்தப்பட்டார். உயிர் வேதியியல் துறையில் சேர்ந்து உணவு மற்றும் ஊட்டசத்து துறையில் 1967 ஆம் ஆண்டு வரை பணியாற்றினார். 1976 ஆம் ஆண்டு முதல் உயிர் வேதியியல் துறையின் பேராசிரியராகவும், 1884 முதல் 1986 ஆம் ஆண்டுகள் வரை இத்துறையின் தலைவராக பொறுப்பு வகித்தார்.
1960 களின் தொடக்கத்தில் திருத்தப்பட்ட யூனிசெப் நிறுவனத்தின் ஊட்டசத்து திட்டத்தைப் பின்பற்றினார். அப்போது ஊட்டசத்து வழிமுறைகள் குறித்த நூல்கள் மேற்கத்திய நாடுகளின் புத்தகங்களையே சார்ந்திருந்தன. இவற்றில் கூறப்பட்டிருந்த உணவுகள் விலை உயர்ந்தாகவும் இந்தியாவில் கிடைக்காத பொருள்களாகவும் இருந்தன.

1990 ஆம் ஆண்டு முதல் கலிபோர்னியா நகரில் உள்ள பெலோ ஆல்டோ என்னும் இடத்தில் தனது கணவர், மகள், மருமகன் மற்றும் பேரக்குழந்தைகளுன் வாழ்ந்தார். 2001 ஆம் ஆண்டில் உறவினர்களுடன் வாசிங்டன் நகரத்திற்கு குடிபெயர்ந்தார். சிறுநீரக கோளாறு காரணமாக 2007 ஆம் ஆண்டு சூன் மாதம் காலமானார்.

சொந்த வாழ்க்கை
--------------

ராசலட்சுமி சி. வி. ராமகிருட்டிணனை மணந்தார். இவர்களுக்கு இரண்டு குழந்தைகள் பிறந்தனர். கட்டுமான உயிரியல் துறையில் நோபல் பரிசு பெற்ற வெங்கடராமன் ராமகிருட்டிணன் மற்றும் கேம்பிரிட்சுப் பல்கலைக்கழகத்தின் நுண்ணுயிரியலாளர் இலலிதா ராமகிருட்டிணன் ஆகிய இருவரும் இவ்விரு குழந்தைகளாவர். .

மேற்கோள்கள்
-----------

1. ↑  "R. Rajalakshmi". *Twentieth-Century Women Scientists*. 1996. பக். 75–85. Archived from the original on 2011-11-07.. பார்த்த நாள்: 2019-01-28.
2. ↑  Coehn, Fiona (24 November 2009). "A Nobel goes to a member of a Seattle scientific family". The Seattle Post-Intelligencer.. பார்த்த நாள்: 12 December 2014.
3. 1 2  Ramakrishnan, V. (8 April 2010). "From Chidambaram to Cambridge: a life in science". *The Hindu*. .
4. ↑   *Rajalakshmi, R. (1926–)*. 1 January 2007.. பார்த்த நாள்: 28 ஜனவரி 2019.
**ஆர்.வி.எஸ். பெரி சாஸ்திரி** (*R.V.S. Peri Sastri*), இந்தியாவின் முன்னாள் தலைமைத் தேர்தல் ஆணையராக இருந்தார். இவர் இப்பதவியில் ஜனவரி 1, 1986 முதல் 1990 நவம்பர் 25 வரை பணியாற்றினார். 1989இல் நடைபெற்ற இந்தியப் பொதுத் தேர்தல்கள் இவரது ஆட்சிக் காலத்தில் நடைபெற்றது.

கல்வி
-----

பிப்ரவரி 1, 1929 அன்று ஆந்திராவின் பீமிலிபட்னத்தில் பிறந்த பெரி சாஸ்திரி சென்னைப் பல்கலைக்கழகத்தின் இணைவுக் கல்லூரியானது சென்னை கிறித்துவக் கல்லூரியில் ஆங்கிலத்தில் முதுகலைப் பட்டம் பெற்றார். அதன்பிறகு, தில்லி பல்கலைக்கழக சட்ட பீடத்தில் பி.சி.எல் பட்டம் பெறுவதற்கு முன்பு, மத்தியப் பிரதேசத்தில் உள்ள அனந்தபூர், ஆந்திரா மற்றும் ராய்ப்பூரில் சில காலம் கற்பித்தார். டெல்லியில் பி.சி.எல் மற்றும் எல்.எல்.எம். முடித்த அவர் முடித்த பல்கலைக்கழகத்திலும் கற்பித்தார்.

நீதித்துறை பணி
--------------

1956-57ஆம் ஆண்டில், இந்திய சட்ட ஆணையத்தில் இளைய சட்ட அதிகாரியாகச் சேர்ந்தார். பின்னர் இந்திய அரசாங்கத்தின் சட்ட அமைச்சகத்தில் பல்வேறு பதவிகளை வகித்தார். 1978இல் இந்திய அரசின் செயலாளர் பதவிக்கு உயர்ந்தார். பெரி சாஸ்திரி பல ஆண்டுகளாக இந்திய அரசின் முதன்மை சட்டமன்ற வரைவாளராக இருந்தார். இவர் இந்திய அரசியலமைப்பில் பல திருத்தங்களையும், 1950ஆம் ஆண்டின் இந்தியச் சாலை போக்குவரத்துக் கழகச் சட்டம்,  சர்க்கரை மேம்பாட்டு நிதிச் சட்டம், 1982 மற்றும் தில்லி விற்பனை வரிச் சட்டம், 1975 உள்ளிட்ட பல சகாப்த மசோதாக்களையும் வரைந்தார்.

தேர்தல் ஆணையர் பணி
------------------

பெரி சாஸ்திரி தலைமைத் தேர்தல் ஆணையராக இருந்த காலத்தில், 1989 பொதுத் தேர்தலுக்கு முன்னதாக இரண்டு தேர்தல் ஆணையர்களை நியமிப்பதன் மூலம் ஆணையத்தைப் பல உறுப்பினர்கள் கொண்டதாக மாற்ற முதல் முயற்சி மேற்கொள்ளப்பட்டது. இம்முயற்சியானது பெரி சாஸ்திரியின் அதிகாரத்தினை குறைப்பதற்காகவும், அரசின் வேண்டுகோளை நிராகரித்து நேர்மையான அதிகாரி எனப்பெயர் பெற்றதற்கான சோதனை என முன்னாள் கம்ப்ரோலர் மற்றும் பொது தணிக்கையாளர் சி.ஜி.சோமையா விமர்சித்தார். வி. பி. சிங் அமைச்சரவையில் சட்ட அமைச்சராக இருந்த தினேசு கோசுவாமியிடம் சில தேர்தல் சீர்திருத்தங்களை பெரி சாஸ்திரி பரிந்துரைத்திருந்தார். சாஸ்திரி தலைமைத் தேர்தல் ஆணையராக இருந்த காலத்தில் வாக்களிக்கும் வயது 18ஆகக் குறைக்கப்பட்டது. மேலும், மின்னணு வாக்குப்பதிவு இயந்திரங்களைப் பயன்படுத்துவதற்கான முதல் நடவடிக்கைகள் இவரது பதவிக் காலத்தில் தான் எடுக்கப்பட்டன.

மேற்கோள்கள்
-----------

1. ↑  The Road Corporations of India Act, 1950.

வெளி இணைப்புகள்
---------------

* இந்தியாவின் முன்னாள் சி.இ.சி.க்களின் பட்டியல்

|
|  |
| முன்னர்**ஆர். கே. திரிவேதி** | **இந்தியத் தலைமைத் தேர்தல் ஆணையர்**01 சனவரி 1986 – 25 நவம்பர் 1990 | பின்னர்**வி. எஸ். ரமாதேவி** |


| * பா
* உ
* தொ
இந்தியத் தலைமைத் தேர்தல் ஆணையர்கள் |
| --- |
| 
* சுகுமார் சென்
* கல்யாண் சுந்தரம்
* எஸ். பி. சென் வர்மா
* நாகேந்திர சிங்
* தி. சுவாமிநாதன்
* எஸ். எல். சக்தர்
* ஆர். கே. திரிவேதி
* ஆர். வி. எஸ். பெரி சாஸ்திரி
* வி. எஸ். ரமாதேவி
* டி. என். சேஷன்
* எம். எஸ். கில்
* ஜே. மை. லிங்டோ
* த. சு. கிருஷ்ணமூர்த்தி
* பி. டாண்டன்
* என். கோபாலசுவாமி
* நவீன் சாவ்லா
* ச. யா. குரேசி
* வீ. சு. சம்பத்
* அரிசங்கர் பிரம்மா
* சையத் நசிம் அஹ்மத் ஜெய்தி
* அச்சல் குமார் ஜோதி
* ஓம் பிரகாஷ் ராவத்
* சுனில் அரோரா
* சுசில் சந்திரா
* ராஜிவ் குமார்

 |
தொழில் ரீதியாக **கோட்டி *என்று அழைக்கப்படும்*** *சாலூரி கோட்டீசுவர ராவ்'* (Saluri Koteswara Rao) தென்னிந்தியத் திரையுலகில் பணியாற்றியதில் குறிப்பிடத்தக்க ஒரு இந்திய இசையமைப்பாளர் ஆவார். இசை இயக்குனர் சாலூரி ராஜேஸ்வர ராவின் மகனான இவர், 1980களின் முற்பகுதியில் இசையமைப்பாளர் டி. வி. இராஜுவின் மகன் சோமராஜுவுடன் (ராஜ்) இணைந்து தெலுங்கு, கன்னட மொழிகளில் 475க்கும் மேற்பட்ட திரைப்படங்களில் பணியாற்றினார்.  இதன் விளைவாக இந்த இரட்டையர்கள் இராஜ்–கோட்டி என்று அழைக்கப்பட்டனர். இருவரும் 1983ஆம் ஆண்டில் அறிமுகமானதிலிருந்து 1994இல் பிரியும் வரை சுமார் 180 படங்களுக்கு இசையமைத்தனர். பிரிவினைக்குப் பிறகு, கோட்டி 300க்கும் மேற்பட்ட திரைப்படங்களுக்கு இசை மற்றும் பின்னணி இசையை வழங்கியுள்ளார். *ஹலோ பிரதர்* (1994) படத்திற்காக சிறந்த இசை இயக்குனருக்கான நந்தி விருதையும் வென்றார்.

இசை இயக்குனர் கே. சக்ரவர்த்தியின் உதவியாளராக தனது இசை வாழ்க்கையைத் தொடங்கினார். மணிசர்மா, ஏ. ஆர். ரகுமான் போன்ற இசையமைப்பாளர்கள் கோட்டியுடன் விசைப்பலகை கலைஞர்களாக தங்கள் வாழ்க்கையின் ஆரம்ப பகுதியில் பணியாற்றினர்.  இவரது மகன் இரோசன் சலூரியும் திரைப்பட இசையமைப்பாளராக இருக்கிறார்.  மற்றொரு மகன் இராஜீவ் சாலூரி ஒரு நடிகராக தனது வாழ்க்கையைத் தொடங்கினார்.

மேற்கோள்கள்
-----------

1. ↑  "'Good music emanates from the story'". *தி இந்து*. 12 October 2004. Archived from the original on 8 மே 2005. .
2. ↑  "Happy Birthday Koti". *indiaglitz.com*. indiaglitz. 30 மே 2015 அன்று மூலம் பரணிடப்பட்டது. 14 August 2016 அன்று பார்க்கப்பட்டது.
3. ↑  "Can Koti's Son Get Succeeded?". *cinejosh.com*. 14 August 2016 அன்று பார்க்கப்பட்டது.
4. ↑  "Rajeev Saluri Interview – Titanic". *idreampost.com*. 14 August 2016 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கோட்டி
**கனசதுர அணு** *(cubical atom)* என்பது ஒரு மிகப்பழைய அணு மாதிரியாகும். இம்மாதிரியில் மின்முனைவற்ற அணு அல்லது மூலக்கூறின் எலக்ட்ரான்கள் கனசதுரத்தின் எட்டு மூலைகளிலும் நிலைபெறுகின்றன. கில்பெர்ட்டு நியூட்டன் இலூயிசு 1902 ஆம் ஆண்டு இக்கருதுகோளை முன்மொழிந்து 1916 ஆம் ஆண்டு அணு மற்றும் மூலக்கூறு என்ற தன்னுடைய கட்டுரையில் வெளியிட்டார். இணைதிறன் என்ற நிகழ்வை விவரிப்பதற்காக இதை அவர் பயன்படுத்தினார். இலூயிசு கோட்பாடு, அபெக்கு விதியை அடிப்படையாகக் கொண்டது ஆகும். இர்விங் லேங்மியூர் 1919 ஆம் ஆண்டு இவ்விதியை கனசதுர எண்ம அணு என்று மேலும் விரிவாக்கினார். 
கீழ்கண்ட படம் தனிமவரிசை அட்டவனையின் இரண்டாவது வரிசைத் தனிமங்களின் கட்டமைப்பு உருவ அமைப்பை அளிக்கிறது. 

என்றாலும் கனசதுர அணு மாதிரி கோட்பாடானது, சுரோடிங்கர் சமன்பாடு அடிப்படையில் உருவான குவாண்டம் இயங்கியல் கோட்பாடு மாதிரிக்கு ஆதரவாக விரைவில் கைவிடப்பட்டது. வேதிப் பிணைப்புகள் தொடர்பான செய்திகளைச் சரியாகப் புரிந்துகொள்வதற்கான முக்கியமான படிநிலையாகவும், கொள்கை ரீதியாகவும் இது வரலாற்று முக்கியத்துவம் பெறுகிறது. 1916 ஆம் ஆண்டு வெளியிடப்பட்ட கட்டுரையிலும் இலூயிசு சகப் பிணைப்பிலுள்ள எலக்ட்ரான் இணைகளை, தற்போது இலூயிசு கட்டமைப்பு எனப்படும் எண்ம விதியை,அறிமுகப்படுத்தியுள்ளார்.

கனசதுர அணு மாதிரியும் பிணைப்பும்
--------------------------------

படம் சி யில் உள்ளது போல இரண்டு அணுக்கள் ஒரு விளிம்பைப் பகிர்ந்துக் கொண்டு ஒற்றைச் சகபிணைப்பு உருவாகிறது. இதன் விளைவாக இரண்டு எலக்ட்ரான்கள் பகிர்ந்து கொள்ளப்படுகின்றன. ஒரு கனசதுரத்திலிருந்து மற்றொரு கனசதுரத்திற்கு எலக்ட்ரான்களை மாற்றுவதால் அயனிப்பிணைப்பு உருவாகிறது. விளிம்பு பகிரப்படாமல் படம் ஏ வில் உள்ளது போல பிணைப்பு உருவாகிறது. இவ்விரு நிலையும் இல்லாமல் படம் பி யில் உள்ளது போல ஒரு இடைநிலைக் கட்டமைப்பு, அதாவது ஒரேயொரு மூலை மட்டும் பகிர்ந்து கொள்ளப்பட்டு பிணைப்பு உருவாகிறது என்பதையும் இலூயிசே முன்மொழிந்தார்.

கனசதுரத்தின் ஒரு முகம் பகிர்ந்து கொள்ளப்படுவதால் இரட்டைப் பிணைப்புகள் உருவாகின்றன. இங்கு நான்கு எலக்ட்ரான்கள் பகிர்ந்து கொள்ளப்படுகின்றன.

முப்பிணைப்புகளைக் இரண்டு கனசதுரங்கள், மூன்று இணை விளிம்புகளை பகிர்ந்து கொள்வதற்கு வழி இல்லை என்பதால் கனசதுர அணு அமைப்பில் முப்பிணைப்பு உருவாதலுக்கான வாய்ப்பு இல்லை. 
அணு பிணைப்புகளில் உள்ள எலக்ட்ரான் இணைகள் ஒரு வகையான சிறப்பு ஈர்ப்பைக் கொண்டுள்ளன என்று இலூயிசு கருத்துரைக்கிறார். எனவே,கீழே படத்தில் உள்ளவாறு ஒரு நான்முக அமைப்பிலான வடிவமைப்பு ஏற்படுகிறது என்று கூறுகிறார். (எலக்ட்ரான்களுக்கான புதிய இடம், கனமான விளிம்புகளின் மையத்தில் புள்ளியிட்ட வட்டங்களாக காட்டப்பட்டுள்ளது.) மூலைகள் பகிர்ந்து ஒற்றைப் பிணைப்பு உருவாதலையும், விளிம்புகள் பகிர்ந்து இரட்டைப் பிணைப்புகள் உருவாதலையும் மற்றும் முகம் பகிர்ந்து முப்பிணைப்பு உருவாதலையும் இது அனுமதிக்கிறது. மேலும், ஒற்றைப் பிணைப்பைச் சுற்றி சுதந்திரமாக சுழல்வதையும் மீத்தேனில் நான்முக வடிவமைப்பையும் இது அனுமதிக்கிறது.

மேற்கோள்கள்
-----------

1. ↑  Lewis, Gilbert N. (1916-04-01). "The Atom and the Molecule.". *Journal of the American Chemical Society* **38** (4): 762–785. doi:10.1021/ja02261a002. .  See images of original article
2. ↑  Langmuir, Irving (1919-06-01). "The Arrangement of Electrons in Atoms and Molecules.". *Journal of the American Chemical Society* **41** (6): 868–934. doi:10.1021/ja02227a002.
**கனகா** (பிறப்பு: 14 சூலை 1973) தென்னிந்தியத் திரைப்பட நடிகை ஆவார். நடிகை தேவிகாவின் மகளான இவர் 1989-ஆம் ஆண்டில் கரகாட்டக்காரன் திரைப்படத்தின் மூலம் தமிழ்த் திரையுலகில் அறிமுகமானார். இவரது தந்தை தேவதாசு. தமிழ், மலையாளம், கன்னடம், தெலுங்குத் திரைப்படங்களில் நடித்துள்ளார். ரஜினிகாந்த், பிரபு, கார்த்திக், மோகன்லால், மம்முட்டி, ஜெயராம் போன்ற பல முன்னணி நடிகர்களுடன் இவர் நடித்துள்ளார்.

சொந்த வாழ்க்கை
--------------

2007 இல் கலிபோர்னியாவை சேர்ந்த பொறியாளர் முத்துக்குமார் என்பவரை யாருக்கும் தெரியாமல் திருமணம் செய்து கொண்டதாகவும், திருமணம் முடிந்து 15 நாள் கழித்து அவர் காணவில்லை என்றும், பிப்ரவரி 6, 2010 வரை அவரைப்பற்றி எந்தத்தகவலும் இல்லை என்றும் தெரிவித்தார்.

திரைப்படங்கள்
-------------

### தமிழ்

* கரகாட்டக்காரன் - 1989
* எதிர்காற்று - 1990
* அதிசய பிறவி - 1990
* கும்பக்கரை தங்கய்யா - 1991
* தாலாட்டு கேக்குதம்மா - 1991
* சாமுண்டி - 1992
* கோயில் காளை - 1993
* சக்கரை தேவன் - 1993
* கிளிப்பேச்சு கேட்கவா - 1993
* ஜல்லிக்கட்டுக்காளை - 1994
* சக்திவேல் - 1994
* பெரிய குடும்பம் - 1995
* சிம்ம ராசி - 1998
* விரலுக்கேத்த வீக்கம் - 1999

### மலையாளம்

* காட்பாதர் - 1991
* வியட்நாம் காலனி - 1992
* கோளாந்தர வார்த்த - 1993
* பின்காமி - 1994
* வார்த்தக்யபுராணம் - 1994
* குஸ்ருதிக்காற்று - 1995
* மன்னாடியார் பெண்ணினு செங்கோட்டச்செக்கன் - 1997
* நரசிம்மம் - 2000

மேற்கோள்கள்
-----------

1. ↑
2. ↑
**கனக் லதா சிங்** (*Kanak Lata Singh*)(பிறப்பு: 1 சனவரி 1962, தியோரியா உத்தரப் பிரதேசம்) சமாஜ்வாடி கட்சியைச் சேர்ந்த அரசியல்வாதி ஆவார்.

கல்வி
-----

கனக் சிறீ மோகன் சிங் மற்றும் ஊர்மிளா சிங் தம்பதியரின் மகளாக சனவரி 1, 1962ஆம் நாளன்று வில் ஜெய்நகரில் பிறந்தார். லதா சிங் இலக்னோவின் மத்திய தொகுதியில் வசித்து வருபவர். கனக் லதா சிங் தனது பள்ளிக் கல்வியினை அலகாபாத்திலும் இடைநிலைக் கல்வியினை அலகாபாத்திலும், 1980 இளங்கலைப் பட்டப்படிப்பினை இலக்னோ பல்கலைக்கழகத்திலும் முடித்தப் பின்னர், லக்னோ பல்கலைக்கழகத்தில் முதுகலை (பண்டைய வரலாறு) படித்துள்ளார்.

அரசியல்
-------

லதா சிங் சமாஜ்வாதி கட்சித் தலைவர் மறைந்த மோகன் சிங்கின் மகள் ஆவார். இவர் நாடாளுமன்ற மாநிலங்களவை உறுப்பினராக திசம்பர் 13, 20013 முதல் சூலை 4, 2017 வரை பணியாற்றினார்.

மேற்கோள்கள்
-----------

1. ↑  "Detailed Profile: Kanak Lata Singh". Govt. Of India. 13 October 2015 அன்று பார்க்கப்பட்டது.
2. ↑  "Kanaklata is Samajwadi Party candidate for Rajya Sabha poll". Times of India. 13 October 2015 அன்று பார்க்கப்பட்டது.
3. ↑  "Kanak Lata Singh". *PRS Legislative Research* (ஆங்கிலம்). 2023-02-25 அன்று பார்க்கப்பட்டது. Text "PRSIndia "ignored (உதவி)
**கனகராயன் செட்டி** என்பவர், யாழ்ப்பாண அரசன், கூழங்கைச் சக்கரவர்த்தி எனப்படும் முதலாவது ஆரியச் சக்கரவர்த்தி காலத்தில் தமிழ்நாட்டின் செங்குன்றம் என்னும் ஊரில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் ஒருவர். இவரை அரசன் தெல்லிப்பழை என்னும் ஊரிற் குடியேற்றியதாக வைபவமாலை கூறுகின்றது. இவரைப் பாட்டுடைத் தலைவனாகக் கொண்டே 18 ஆம் நூற்றாண்டில் கடைசிப் பகுதியில் தண்டிகைக் கனகராயன் பள்ளு என்னும் சிற்றிலக்கியம் எழுதப்பட்டது.

குடியேற்றக் காலம்
-----------------

கனகராயன் உள்ளிட்ட உயர்குடியினர் யாழ்ப்பாணம் வந்த காலம், அதற்கான காரணம் என்பன குறித்து இக்குடியேற்றம் பற்றி ஆராய்ந்த அறிஞர்களிடையே கருத்து வேறுபாடுகள் காணப்படுகின்றன. வைபவமாலை இக்குடியேற்றத்தை முதலாம் ஆரியச் சக்கரவர்த்தியுடன் தொடர்புபடுத்தியிருந்தாலும், இதிலிருந்து தெளிவான காலக்கணிப்பைப் பெற முடியாதுள்ளது. வரலாற்று ஆய்வாளர் வ. குமாரசாமி இது 13 ஆம் நூற்றாண்டின் நடுப்பகுதியில் நிகழ்ந்திருக்கும் என்கிறார். செ. இராசநாயகம், 14 ஆம் நூற்றாண்டின் மாலிக்கபூரின் படையெடுப்பினால் ஏற்பட்ட நிலைமைகளைத் தொடர்ந்தே இவ்வுயர்குடியினர் தமிழ்நாட்டை விட்டு யாழ்ப்பாணத்துக்குக் குடிபெயர்ந்ததாகக் கருதுகிறார்.

குறிப்புக்கள்
-------------

1. ↑  மயில்வாகனப் புலவர், யாழ்ப்பாண வைபவமாலை (குல. சபாநாதன் பதிப்பு), இந்து சமய கலாச்சார அலுவல்கள் திணைக்களம், கொழும்பு, 1995. பக். 28.
**பெத்ரோ கனகராய முதலியார்** (**Pedro Kanakaraya Mudaliar**), புதுச்சேரி பிரெஞ்சுக் கிழக்கிந்தியக் கம்பனியின் தலைமை மொழிபெயர்ப்பாளரும் மற்றும் பெருவணிகத் தரகரும் ஆவர். இவர் 1722 முதல் 1746 முடிய 24 ஆண்டுகள், குறிப்பாக ஆளுநர் யோசப் பிரான்சுவா தூப்ளே காலத்தில் பிரெஞ்சுக் கிழக்கிந்தியக் கம்பனி சார்பாக பிரித்தானிய கிழக்கிந்திய நிறுவனம் மற்றும் தமிழர்களுக்கு இடையே மொழிபெயர்ப்பாளராக பணியாற்றியவர். இவருக்குப் பின் இவரது பணியை ஆனந்தரங்கம் பிள்ளை செய்தார்.
கனகராய முதலியாரின் பணிகள் குறித்து ஆனந்தரங்கம் பிள்ளை தனது நாட்குறிப்பில் குறித்துள்ளார். அதில் கனகராய முதலியார் இறந்த தனது மகனின் நினைவாக புதுச்சேரியில் புனித ஆண்ட்ரூஸ் திருச்சபையை எழுப்பியதாக குறிப்பிட்டுள்ளார்.

இவர் பிரஞ்ச் ஆளுநர் மற்றும் அதிகாரிகளுக்கு மொழிபெயர்ப்பாளராக இருந்து கொண்டே வணிக இடைத்தரகர் பணி, ஆடைகள் உற்பத்தி மற்றும் வணிகப் பொருட்களின் ஏற்றுமதி ஆகியவற்றை மேற்பார்வையிட்டார்.

தனது தொழிலுக்கு உதவியாக இருந்த கனகராய முதலியாரின் ஒரே மகன் வேலவேந்திர முதலி (பிறப்பு:12 செப்டம்பர் 1718) 22 அக்டோபர் 1739 அன்று 21வது அகவையில் காலமானார்.

மேற்கோள்கள்
-----------

1. ↑  துபாசி
2. ↑  The Private Diary of Ananda Ranga Pillai 1904, Volume I, Introduction, p. ix
3. ↑  "Tamil OCR Ananda Ranga Pillai Bio". 8 January 2013 அன்று மூலம் பரணிடப்பட்டது. 12 September 2011 அன்று பார்க்கப்பட்டது.
**பாணர்** (ஒருமையில் *பாணா* ) என்பவர்கள் இந்தியாவின் கர்நாடகத்தின், உடுப்பி மாவட்டம், குந்தபுரா வட்டத்தில் முக்கியமாகக் வாழும் ஒரு சமூகத்தினராவர்.  கர்நாடக அரசால் பாணர்கள் பட்டியல் சாதியாக வகைப்படுத்தப்பட்டுள்ளனர். 

இவர்கள் கன்னடம் பேசுபவர்கள். மேலும் இவர்களின் தாய்மொழியான கன்னடத்திலும், துளு மொழிகளிலும் பாடல் (நாட்டுப்புற பாடல்கள்) *பாடுவதில்* நிபுணத்துவம் பெற்றவர்கள்.  இவர்கள் துளுநாட்டின் துளு பேசும் நாலிகே/ பாணரிடமிருந்து தோன்றியதாகக் கூறுகின்றனர்.  "பாணா" என்ற சொல் "பாடல்" என்று பொருள்படும் "பண்" என்ற சொல்லிருந்து வந்தது. இவர்கள் கேரளத்தில் பாணன் என்றும் அழைக்கப்படும் *சாதியுடன்* பெரிய அளவில் ஒத்திருக்கிறார்கள்.  கேரள மாநிலத்தில் *பாணன்* சாதி பட்டியல் சாதியாக வகைப்படுத்தப்பட்டுள்ளது.

*சிக்கு* வழிபாடு
----------------

கடலோர மாவட்டங்களில் உள்ள எளிய மக்களால் பரவலாக நம்பப்படும் மற்றும் பிரார்த்தனை செய்யப்படும் (ஆவிகள்) நடனத்துடன் இணைந்த நாட்டுப்புற பாடல்களை  பாடுவதன் மூலம், ஆவிகளின் குழுவான *சிக்குவுக்கு* செய்யப்படும் சமய வழிபாட்டை நிகழ்த்துவதில் பாணர் சமூகம் நிபுணத்துவம் பெற்றது. கன்னட மொழியில் பாணர் சமூகம் பாடும் பாடல்கள் பொதுவாக துளு மொழியின் சிறி பதன பாடல்களுடன் தொடர்புடையவை.  இவர்கள் *பூத நிருத்யா*வையும் செய்கிறார்கள், அது தோராயமாக "நேமோஸ்தவா/தையம்" என்றும் விளக்கப்படுகிறது.  இது தமிழ்நாடு மற்றும் கேரளாவில் உள்ள பாணர் சமூகத்தால் நிகழ்த்தப்படும் "ஆன்மீக நடனம்" போன்றது. தமிழ்நாட்டின், சங்க இலக்கியங்களில் குறிப்பிடப்பட்டுள்ள, "பாணர்" சமூகத்தைச் சேர்ந்த பெண்கள் மற்றும் நடனக் கலைஞர்கள் 'விறலியர்' என்று அழைக்கப்பட்டனர்.

குறிப்புகள்
-----------

1. 1 2 3 4 5  Peter J. Claus. "Text Variability and Authenticity in Siri cult". class.csueastbay.edu. 10 September 2012 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "The Scheduled Castes and Scheduled Tribes orders (Amendment) Act, 1956" (PDF). *indianchristians.in*. 11 July 2012 அன்று மூலம் (PDF) பரணிடப்பட்டது. 11 September 2012 அன்று பார்க்கப்பட்டது.
**பாணிமுக்தா** (வேறு பெயர்கள்:**சக்குரும்**, **சக்கர்**, **சக்ரே**, **சலிக்கர்**) என்பது பழங்காலப் போர்க் கருவிகளில் ஒன்றாகும். இது அதிபயங்கர தாக்குதலுக்குப் பயன்பட்ட கருவியாகும். இந்தக் கருவியை எதிரியின்மீது எறிந்து தாக்குவதற்கு வீரர்கள் பயன்படுத்தியது தெரியவந்துள்ளது.

உபயோக முறை
----------

குவிந்த அமைப்புடன் தட்டையாக இல்லாமல் மெல்லியதும், வெளிவட்டம் கூர்மையான நுனி உடையதுமாக இந்த ஆயுதம் அமைந்திருக்கும். ஆள்காட்டி விரல் அல்லது கட்டை விரல் கொண்டு அதிவிரைவாக சுழற்றி எறிந்து தாக்க உதவியுள்ளது. பொதுவாக எதிரிகளின் தலை, கை, கால் போன்றவையே இதன் குறியாக இருந்துள்ளது. இது பொதுவாக 40 செமீ முதல் 100 செமீட்டர்கள் வரை பறந்து சென்று எதிரிகளைத் தாக்கும்.

தோற்றம்
-------

இந்த ஆயுதம் 12 செ.மீ. முதல் 30 செ.மீ. வரையான அளவுடன் அதன் மேல் சித்திர வேலைப்பாடுகளும் செய்யப்பட்டுள்ளது. இது இரும்பு, அல்லது பித்தளை போன்ற உலோகத்தால் செய்யப்பட்டுள்ளது.

கண்டுபிடிப்பு
-------------

தமிழகம் மற்றும் பஞ்சாப் மட்டுமின்றி திபெத், மலேசியா, இந்தோனேசியா ஆகிய நாடுகளிலும் பயன்படுத்தப்பட்டுள்ளது தெரிய வந்துள்ளது. 800 ஆண்டுகளுக்கு முன்னரே இந்த ஆயுதத்தை உபயோகித்த வல்லுனர்கள் இருந்துள்ளார்கள்.

மேற்கோள்
--------

1. ↑  | விவேக பாரதி
[*தொடர்பிழந்த இணைப்பு*]
2. ↑   இந்து தமிழ் ஜூன் 20, 2014
3. ↑

இவற்றையும் பார்க்கவும்
----------------------

* குறிப்பிடத்தக்க தொல்லியல் களங்கள்
கஞ்சம் கோட்டையிலிருந்து ருசிகுல்ய ஆற்றின் காட்சி
**ருசிகுல்ய ஆறு** (Rushikulya River) இந்தியாவின் மாநிலமான ஒடிசாவின் முக்கிய ஆறுகளில் ஒன்றாகும். கந்தமால் மற்றும் கஞ்சம் இவ்வாற்றின் நீர்பிடிப்பு பகுதிகளாகும். கந்தமால் மாவட்டத்தின் **தாரிங்பாடி** மலையில் 1000 மீட்டர் உயரத்தில் உற்பத்தியாகும் ருசிகுல்யா ஆறு, சத்தர்பூர் எனுமிடத்தில் வங்காள விரிகுடாவில் கலக்கிறது. ருசிகுல்யா ஆற்றின் முக்கிய துணை ஆறுகளாக பாகுவா ஆறு, தானெய் ஆறு மற்றும் பாத நதிகள் விளங்குகிறது.

இதன் துணை ஆறுகளாக, தானெய் ஆறு, பாத நதி மற்றும் கோடஹதா ஆறுகள் விளங்குகிறது.

ருசிகுல்யா ஆறு பாயுமிடங்கள்
---------------------------

கஞ்சம் மாவட்டம் மற்றும் கந்தமால் மாவட்டத்தின் தாரிங்பாடி மலையில் உற்பத்தியாகும் ருசிகுல்யா ஆறு, கஞ்சம் மாவட்டம், சுரதா, தாராகோட்டே, ஆசிகா, பித்தலா, புருசோத்தம்பூர், தாரதாரிணி, பிரதாப்பூர், அல்லாடிகம், பிரம்மப்பூர் வழியாக பாய்ந்து, இறுதியில் சத்தர்பூர் எனுமிடத்தில் வங்காள விரிகுடாவில் கலக்கிறது. ருசிகுல்யா ஆற்றின் நீளம் 165 கிலோ மீட்டர் ஆகும். இதன் நீர் பிடிப்பு பகுதி 7700 சதுர கிலோ மீட்டர் பரப்பளவாகும்.2. இதன் முகத்துவாரங்களில் கடல் ஆமைகள் ஆண்டுதோறும் பருவ காலங்களில் முட்டையிடுகிறது.

மேற்கோள்கள்
-----------

1. ↑   பரணிடப்பட்டது 2016-08-15 at the வந்தவழி இயந்திரம் World Turtle Trust
2. ↑  Olive Ridley turtles lay over 25,000 eggs

வெளி இணைப்புகள்
---------------

* Government of Orissa பரணிடப்பட்டது 2009-03-07 at the வந்தவழி இயந்திரம்
* Rushikulya River
**கோட்டுவள்ளி** (Kottuvally) என்பது இந்திய மாநிலமான கேரளாவின் எர்ணாகுளம் மாவட்டத்தின் பறவூர் வட்டத்திலுள்ள உள்ள ஒரு மக்கள் தொகை கணக்கெடுப்பு கிராமமாகும். இந்த கிராமம் வட்டத்தின் தெற்கே அமைந்துள்ளது. அருகிலுள்ள நகரம் வடக்கு பறவூர், 4 கி.மீ தொலைவில் உள்ளது. இது தேசிய நெடுஞ்சலை எண் -66 ன் இருபுறமும் பரவியுள்ளது.

வரலாறு
------

திருவிதாங்கூரில் உருவான ஆரம்ப ஒன்பது பஞ்சாயத்துகளில் கோட்டுவள்ளியும் ஒன்றாகும். பல சமூக ஆர்வலர்கள் இங்கு வாழ்ந்ததால் இது குறிப்பிடத்தக்கது. இந்த ஆர்வலர்கள் தீண்டாமை மற்றும் பிற நடைமுறைகளுக்கு எதிராக போராடினர். அதிக பணம் செலுத்துதல் போன்றவற்றுக்காக விவசாயத் துறைகளிலும் வேலைநிறுத்தங்களைத் தொடங்கினர். தட்டபிள்ளை - செரியபிள்ளை - எர்ணாகுளம் படகு சேவை இங்கு சிறப்பாகும். 1962 இல், செரியபிள்ளை பாலம் திறக்கப்பட்டது.

வாழ்க்கை
--------

இங்குள்ள மக்கள் மீன்பிடித்தல், தனித்துவமான உப்புத்தன்மை கொண்ட அரிசி வகையான பொக்காலி அர்சி சாகுபடி போன்ற பிற வேலைகளை நம்பியிருக்கிறார்கள். போக்காலி அரிசி நீரில் மூழ்கிய கடலோரப் பகுதிகளில் பயிரிடப்படுகிறது.  இது தென்னிந்தியாவின் கேரளாவின் ஆலப்புழா, திருச்சூர், எர்ணாகுளம் போன்ற மாவட்டங்களில் சுமார் 5000 ஹெக்டேர் பரப்பளவில் பயிரிடப்படுகிறது.

புள்ளிவிவரங்கள்
---------------

2001 இந்தியாவின் மக்கள் தொகைக் கணக்கெடுப்பின்படி, கோட்டுவள்ளியின் மக்கள் தொகை 37,884 என்ற அளவில் இருந்தது. ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 84% ஆகு. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 86%, மற்றும் பெண் கல்வியறிவு 83%. கொட்டவள்ளியில், மக்கள் தொகையில் 10% 6 வயதுக்குட்பட்டவர்களாக உள்ளனர்.

மேலும் காண்க
------------

* பறவூர் வட்டம்
* எர்ணாகுளம் மாவட்டம்

குறிப்புகள்
-----------

1. ↑  "Shrimp, fish and paddy cultivation in same field is lucrative". *The Hindu*. 2013-06-13 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

| * பா
* உ
* தொ
எர்ணாகுளம் மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைமையகம்: காக்கநாடு |
| எர்ணாகுளம் | 
* ஆலுவா
* அங்கமாலி
* சேந்தமங்கலம்
* செங்கமநாடு
* சேரநல்லூர்
* சூர்ணிக்கரை
* சொவ்வரை
* எடத்தலை
* ஏலூர்
* கடமக்குடி
* கொடுங்ஙல்லூர்
* களமசேரி
* கொச்சி
* கோதமங்கலம்
* கோட்டுவள்ளி
* குரீக்காடு
* மரடு
* முளவுக்காடு
* மூவாற்றுப்புழை
* வடக்கன் பறவூர்
* வடுத்தளை
* பெரும்பாவூர்
* திருவாங்குளம்
* திருப்பூணித்துறை
* வரப்புழா
* வாழக்காலை
* இடக்கொச்சி

 |
| 
* ஆலப்புழை
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |
கோட்டியும் சென்னையாவும் (சிர்கா 1556 முதல் கிபி 1591 வரை) துளு நாட்டின் இரட்டை நாயகர்கள் (கர்நாடகா, இந்தியா) 
**கோட்டியும் சென்னய்யாவும்** *(Koti and Chennayya)* (கி.பி 1556 முதல் கி.பி 1591 வரை)  இவர்கள் புகழ்பெற்ற துளு மக்களிடையே புகழ்பெற்ற இரட்டை நாயகர்கள் ஆவர். இவர்கள் இதே பெயரில் துளு காவியத்தில் வகைப்படுத்தப்படுகிறார்கள். இது துளுவ மொழியில் உண்மையிலேயே இரண்டு நீண்ட காவியங்களில் ஒன்றாக கருதப்படுகிறது. இவர்களது பிறப்பிடம் தெற்கு கன்னட மாவட்டத்தின் புட்டூர் வட்டத்திலுள்ள படுமலே என்ற ஊராகும். இவர்களின் கதை துளு பாடல்களில் சுமார் ஐநூறு ஆண்டுகளுக்கு முன்பே பதிவு செய்யப்பட்டுள்ளது. இவர்கள் கர்நாடக மாநிலத்தில் துளு நாட்டின் பில்லாவா மக்களின் தேவி வைதேதிக்கு பிறந்தவர்கள். சகோதரர்களின் வீரச் செயல்களால், இவர்கள் வணங்கப்படுகிறார்கள். பாதுகாவலர்களாக நினைவில் வைக்கப்படுகிறார்கள். இவர்கள் என்மூர் அருகே நடந்த போரில் இறந்தனர். இவர்கள்து நினைவாக துளு நாடு முழுவதும் கோயில்கள் கட்டப்பட்டுள்ளன. 

 கோட்டி மற்றும் சென்னையா வேடம்

மத இடங்கள்
----------

கோயில் சிறீ பிரம்ம பைதர்கலா கரோடி சேத்திரம் அல்லது 'கரோடி' என்று பிரபலமாக அறியப்படுவது துளு சமூகத்தில் ஒரு மத இடமாகும். இது கங்கநாடியில் உள்ள கரோடியில் கோட்டி மற்றும் சென்னையாவுக்கு அர்ப்பணிக்கப்பட்டுள்ளது.

நவீன கலாச்சாரத்தில்
-------------------

* இவர்களின் வாழ்க்கையை அடிப்படையாகக் கொண்ட ஒரு திரைப்படம் கன்னட மற்றும் துளு மொழிகளில் கோட்டி சென்னையா என்ற பெயரில் திரைப்படமாகத் (1973) தயாரிக்கப்பட்டது.

* 2007 ஆம் ஆண்டில் துளுவில் மற்றொரு திரைப்படம் தயாரிக்கப்பட்டது. இது தேசிய திரைப்பட விருதுகளை (54 வது) வென்றது.
* ஒரு கன்னட மொழியில் தொலைக்காட்சித் தொடராக டிடி சந்தன என்ற கன்னடத் தொலைக்காட்சி நிலையத்தில் ஒளிபரப்பப்பட்டது
* 2019 ஆம் ஆண்டில் துளுவில் "தெய் பைதேதி" என்ற மற்றொரு படம் தயாரிக்கப்பட்டது.

மேலும் காண்க
------------

* ஆடி கலஞ்சம்
* யக்சகானம்

குறிப்புகள்
-----------

1. ↑  "Shree Brahma Baidarkala Garodi Kshethra". *kankanadygarodi.in*. 2016-09-27 அன்று மூலம் பரணிடப்பட்டது. 2016-09-25 அன்று பார்க்கப்பட்டது.
2. ↑  "Gardi - The Billawa Temple". *Online webpage of Billava Balaga*. Billava Balaga, Dubai. 27 September 2007 அன்று மூலம் பரணிடப்பட்டது. 2007-07-13 அன்று பார்க்கப்பட்டது.
3. ↑  "'Koti Chennaya' being Made into Serial in Kannada". *Online webpage of Daiji World*. Daiji World. 2016-03-04 அன்று மூலம் பரணிடப்பட்டது. 2007-07-13 அன்று பார்க்கப்பட்டது.
**கோவிந்த சுவாமிநாதன்** (அக்டோபர் 9, 1909 - செப்டம்பர் 30, 2003) என்பவர் ஒரு இந்திய வழக்கறிஞர் ஆவார். இவர் 1969 முதல் 1976 வரை  தமிழக அரசு தலைமை வழக்கறிஞராக பணியாற்றினார். மேலும் இவர் சென்னை பார் அசோசியேஷன் தலைவராகவும் பணியாற்றினார்.

இளமை வாழ்க்கையும் கல்வியும்
---------------------------

கோவிந்த் 1909 ஆம் ஆண்டு அக்டோபர் 9 அன்று  வழக்கறிஞா்  சுப்பராம சுவாமிநாதன் மற்றும் அம்மு சுவாமிநாதன் இணையருக்கு மகனாக பிறந்தார். மூன்று பிள்ளைகளில் இவா் முதலாவா் ஆவார். மற்ற இவரது உடன்பிறப்புகள் இலட்சுமி சாகல் (1914-2012) மற்றும் மிருணாளினி சாராபாய் (1918-2016) ஆகியோா் ஆவா். இவர் சென்னையில் கல்வி படிப்பை படித்தாா். மேலும் உயா் கல்வியான பாாிஸ்டா் படிப்பை   1935 இல் ஆக்ஸ்போர்டியிலும் பயின்றாா்.

தொழில்
------

கோவிந்த் சென்னை உயர்நீதி மன்றத்தில் அரசு வழக்கறிஞராக பணிப்புாிந்தாா். பின்னர் இந்தியாவின் அரசியலுக்கான நிலை கவுன்சிலாகவும் பயிற்சி பெற்றார். அரசு வழக்கறிஞராக பணியாற்றியபோது இவருது முக்கிய வழக்குகளில் ஒன்றாக லட்சுமிகாந்தன் கொலை வழக்கு திகழ்ந்தது.

1969 ஆம் ஆண்டு கோவிந்த், திராவிட முன்னேற்ற கழகத்தின் தலைமையிலான ஆட்சியில் தமிழ்நாட்டின் அரசு தலைமை வழக்கறிஞராக நியமிக்கப்பட்டார். இந்த பதவியில் 1976 வரை பணியாற்றினார். கோவிந்த் 1997 வரையில் அதாவது 87 வயதாகும் வரை வழக்கறிஞராக தீவிரமாகப் பணியாற்றி வந்தாா்.

மேற்கோள்கள்
-----------

* "Govind Swaminadhan passes away". *The Hindu*. 1 October 2003. Archived from the original on 13 ஜனவரி 2004. .
***பொன்மனம்*** (*Ponmanam*) 1998 ஆம் ஆண்டு பிரபு, சுவலட்சுமி மற்றும் பிரியாராமன் நடிப்பில், எஸ். பி. இராஜ்குமார் இயக்கத்தில், பிரமீட் நடராஜன் தயாரிப்பில், எஸ். ஏ. ராஜ்குமார் இசையில் தைப் பொங்கல் அன்று வெளியான தமிழ் திரைப்படம்.

கதைச்சுருக்கம்
--------------

பாடகரான ஆனந்தன் (பிரபு) தன் மனைவி மகேஸ்வரி (சுவலட்சுமி) மற்றும் மகனுடன் வசிக்கிறான். அவன் வசிக்கும் வீட்டின் உரிமையாளர் நாயுடு (மணிவண்ணன்). வங்கியில் பனி செய்யும் குமார் (கரண்) அவர்கள் வீட்டருகே குடிவருகிறான். பூர்ணிமாவிற்கும் (பிரியா ராமன்) ஆனந்தனுக்கும் அவர்கள் சந்திக்கும்போதெல்லாம் சண்டை ஏற்படுகிறது.

ஒரு நாள் பூர்ணிமா ஆனந்தனிடம் தன் சோகக்கதையைக் கூறுகிறாள். பூர்ணிமாவின் குடும்பம் இலங்கையில் வசித்தபோது நடந்த குண்டுவெடிப்பில் அவளது தாயை இழந்தவள். ஒரு தங்கையின் கால்கள் ஊனமாகிறது. மற்றொரு தங்கையின் கண்பார்வை பறிபோகிறது. அவளின் குடும்பத்திற்காக இப்போது பூர்ணிமா கஷ்டப்பட்டு பணிசெய்கிறாள். அதைக் கேட்ட ஆனந்தன் அப்போது முதல் அவளின் நண்பனாகிறான். பூர்ணிமாவோ ஆனந்தனை விரும்பத் தொடங்குகிறாள்.

மகேஸ்வரி உண்மையில் தன் மனைவி அல்ல என்ற உண்மையை தன் நண்பனாக நினைக்கும் குமாரிடம் ஆனந்தன் கூறுகிறார். இதனால் மகேஸ்வரியிடம் தன் காதலைச் சொல்கிறான் குமார்.

ஆனந்தனின் கடந்தகாலம் : ஏழைக்குடும்பத்தைச் சேர்ந்த ஆனந்தனின் சகோதரி தன் காதலனைத் திருமணம் செய்வதற்காக வீட்டைவிட்டு வெளியேறுகிறாள். இதனால் அவனது பெற்றோர் தற்கொலை செய்துகொள்கின்றனர். தானும் தற்கொலை செய்துகொள்ள செல்லும் ஆனந்தன், அங்கு ஆபத்திலிருக்கும் மகேஸ்வரியையும் அவளது அக்காவின் குழந்தையையும் காப்பற்றுகிறான். மகேஸ்வரியின் அக்கா கணவர் அவளது அக்காவைக் கொன்றுவிடுகிறார். அங்கிருந்து குழந்தையுடன் தப்பிவந்தவள்தான் மகேஸ்வரி என்று அறிந்துகொள்கிறான். தன் தற்கொலை எண்ணத்தை மாற்றிக்கொண்டு இருவரும் திருமணம் செய்துகொள்ளாமல் நண்பர்களாகவே ஒன்றாக ஒரே வீட்டில் தங்க முடிவுசெய்கின்றனர். மற்றவர்கள் தவறாக எண்ணாமல் இருக்க தாங்கள் திருமணம் செய்துகொண்டதாக பொய்யுரைக்கின்றனர்.

பூர்ணிமாவின் முதலாளி (நிழல்கள் ரவி) அவளைத் திருமணம் செய்துகொள்ள விரும்புகிறார். பூர்ணிமாவின் தந்தை வேண்டிக் கேட்டுக்கொள்வதால், ஆனந்தன் பூர்ணிமாவிடம் அவளை விரும்பவில்லை என்று பொய் சொல்லுகிறான். பூர்ணிமா அவள் முதலாளியைத் திருமணம் செய்கிறாள். மகேஸ்வரி குமாரைத் திருமணம் செய்துகொள்கிறாள். மகேஸ்வரியின் அக்கா குழந்தையை வளர்க்கும் பொறுப்பை ஆனந்தன் ஏற்றுக்கொள்கிறான்.

நடிகர்கள்
---------

* பிரபு - ஆனந்தன்
* சுவலட்சுமி - மகேஸ்வரி
* பிரியா ராமன் - பூர்ணிமா
* கரண் - குமார்
* மணிவண்ணன் - நாயுடு
* டெல்லி கணேஷ் - பூர்ணிமாவின் தந்தை
* நிழல்கள் ரவி - பூர்ணிமாவின் முதலாளி
* சார்லி
* மயில்சாமி
* முத்துக்காளை

இசை
---

படத்தின் இசையமைப்பாளர் எஸ். ஏ. ராஜ்குமார். பாடலாசிரியர்கள் காமகோடியன், இளவேந்தன், அறிவுமதி மற்றும் பழனிபாரதி.

| வ.எண் | பாடல் | பாடகர்கள் | பாடலாசிரியர் | காலநீளம் |
| --- | --- | --- | --- | --- |
| 1 | அழகா அழகா | எஸ். பி. பாலசுப்ரமணியன், எஸ். ஏ. ராஜ்குமார், சுஜாதாமோகன் | காமகோடியன் | 4:14 |
| 2 | நிலவோடும் | கே. ஜே. யேசுதாஸ் | இளவேந்தன் | 4:39 |
| 3 | பட்டாம்பூச்சி | பி. உன்னிகிருஷ்ணன், சுஜாதா மோகன் | அறிவுமதி | 4:38 |
| 4 | நிலவினை தொட்டு | கங்கா | பழனிபாரதி | 4:59 |
| 5 | வானம்பாடி | எஸ். பி. பாலசுப்ரமணியன் | 4:47 |

மேற்கோள்கள்
-----------

1. ↑  "பொன்மனம்".
2. ↑  "பொன்மனம்". 2006-10-29 அன்று மூலம் பரணிடப்பட்டது. 2019-02-27 அன்று பார்க்கப்பட்டது.
3. ↑  "பொன்மனம்". 2006-10-19 அன்று மூலம் பரணிடப்பட்டது. 2019-02-27 அன்று பார்க்கப்பட்டது.
4. ↑  "பாடல்கள்".
5. ↑  "பாடல்கள்".
மார்க்ஸ் எங்கல்ஸ் லெனின்
**மக்கள் ஜனநாயகம்** என்பது மார்க்சிய-லெனினியத்தின் தத்துவார்த்த கருத்தாக கருதப்படுகிறது. இந்த தத்துவத்தின் வளர்ச்சி பெருவாரியாக இரண்டாம் உலகப்போருக்கு பிறகே வளர்ச்சி கண்டது.

வரலாறு
------

**ஜார்ஜ் லூகஸ்** என்பவர் முதன் முதலில் ஜனநாயக குடியரசை செயல்படுத்த முன்வந்தவர்கள் கம்யூனிஸ்டுகளே என்று 1929-ல் வெளியான தன்னுடைய **ப்ளம் தீஸிஸ்** -ல் பரிந்துரைத்துள்ளார். இரண்டாம் உலகப்போரின் முடிவில் சோவியத் ஒன்றியத்தைச் சேர்ந்த ஜோசப் ஸ்டாலின், அனைத்து கிழக்கு ஐரோப்ப கம்யூனிஸ்ட் கட்சிகளும் மக்கள் ஜனநாயகத்திற்கு ஆதரவாக இருக்க வேண்டும் என அறிவித்தார். நாஸி ஜெர்மணி கிழக்கு ஐரோப்பாவில் தோல்விகண்ட பிறகு மார்க்ஸிச-லெனினிய கோட்பாட்டாளர்கள் சோசியலிஸத்தை சோவியத் சிகப்பு படையின் உதவியுடன் அமைதியான முறையில் அங்கு பரப்ப ஆரம்பித்தார்கள். பல கிழக்கு ஐரோப்ப நாடுகளில் கம்யூனிஸ்டுகள் நேரடியாக ஆட்சிக்கு வரவில்லை, மாறாக பல முற்போக்குக் கட்சிகளுடன் சேர்ந்து பணியாற்றினர். மற்ற ஐரோப்ப மாநிலங்கள், தொழிலாளர்களாலோ அல்லது பொதுவுடைமைக் கட்சிகளாலோ ஆட்சிசெய்யப்பட்டன. இதுபோல மா சே துங், **அனைத்துவர்க்க ஜனநாயகம்** என்று ஒரு கருத்தை 1940ல் *On New Democracy* என்ற கட்டுரை மூலம் முன்வைத்தார்.

சோவியத் ஒன்றியம்

கருத்து
-------

மக்கள் ஜனநாயக செயல்பாடு ஆரம்ப நிலையில் பாட்டாளிவர்க்க சர்வாதிகாரத்தின் வெளிப்பாடு போல தோன்றினாலும், விவசாயிகள், சிறுமுதலாளிகள் போன்ற வர்க்கங்களும் இதில் கலந்துகொள்ள அனுமதிக்கப்பட்டனர். மக்கள் ஜனநாயகத்திற்கும், சோவியத் ஜனநாயகத்திற்கும் இருக்கின்ற வித்தியாசமே, சோவியத் ஒன்றியத்தை மாபெரும் தொழிலாளர் ஜனநாயக கூட்டமைப்பாக பிரதிபலித்தது.

**A Dictionary of Scientific Communism** எனும் புத்தகத்தில் மக்கள் ஜனநாயகத்தைப் பற்றி இவ்வாறு எழுதப்பட்டுள்ளது :-

> 
> மக்கள் ஜனநாயகம் என்பது ஐரோப்ப மற்றும் ஆசிய நாடுகளில் 1940-ல் ஏற்பட்ட பிரபல ஜனநாயக புரட்சி மூலம் நிறுவப்பட்டது. ஏகாதிபத்தியம் வலுவிழந்த நிலையில், சோசலிசத்தை மற்ற நாடுகள் ஏற்றுக்கொண்ட சமயத்தில் இந்த கருத்து பரவ ஆரம்பித்தது. சோசலிச மாறுபாடு ஒவ்வொறு நாடுகளின் சூழ்நிலைக்கேர்ப்ப அமைக்கப்பட்டதனால், மக்கள் ஜனநாயகமும் அதுபோலவே அமைந்தது.
> சோவியத் ஒன்றியத்தைப் போல் அல்லாமல், மக்கள் ஜனநாயக ஆட்சி மூலம், பலகட்சி ஆட்சி நடைபெற்றது. முதன்மை பொறுப்பு கம்யூனிஸ்டுகளாலும், உழைப்பாளர் கட்சிகளாலும் வகிக்கப்பட்டது.
> 
> 
> 

ட்ராட்ஸ்கி மற்றும் ஸ்டாலினை எதிர்க்கும் மற்ற பல கம்யூனிஸ்டுகளும், மக்கள் ஜனநாயகத்தை ஒரு எதிர்மறைக் கருத்தாக பார்த்தனர்.
**கிட்டாவாடா (The Hitavada)** என்பது ஒரு ஆங்கில நாளிதழாகும். இது முக்கியமாக இந்தியாவின் மத்திய பகுதிகளில் பரவலாக படிக்கப்படுகிறது. சுதந்திர போராட்ட வீரர் கோபால கிருஷ்ண கோகலே என்பவரால்1911 இல் நாக்பூரில் நிறுவப்பட்டது. பாரதிய ஜனதா கட்சி நாக்பூர் நாடாளுமன்ற முன்னால் உறுப்பினரும், தற்போதைய தமிழ்நாட்டின் ஆளுநருமான பன்வாரிலால் புரோகித்துக்குச் சொந்தமான புரோகித் நிறுவனத்தால் இந்த செய்தித்தாள் கையகப்படுத்தப்பட்டது. 2011 ஆம் ஆண்டில், இது தனது 100 ஆண்டுகளை நிறைவு செய்து, அதன் நூற்றாண்டு விழாவை கொண்டாடியது. இவ்விழாவினை அப்போதைய இந்தியக் குடியர்சுத்தலைவராக இருந்த பிரதிபா பாட்டீல் திறந்து வைத்தார்.

வரலாறு
------

கிட்டாவாடாவை மத்திய இந்திய நகரமான நாக்பூரில் சுதந்திர போராட்ட வீரர் கோபால் கிருஷ்ணா கோகலே தொடங்கினார். இது நாக்பூரின் முதல் மற்றும் ஒரே ஆங்கில நாளிதழாகும். 20 ஆம் நூற்றாண்டின் நடுப்பகுதியில், இது *நாக்பூர் டைம்ஸ்* என்ற ஒரு மற்றொரு ஆங்கில நாளேட்டினை போட்டியாகக் கண்டறிந்தது. இருப்பினும் அது மூடப்பட்டது. பின்னர், 1978 ஆம் ஆண்டில் கிட்டாவாடா, பன்வாரிலால் புரோகித் அவர்களால் கையக்கபடுத்தப்பட்டது. *இந்தியன் எக்ஸ்பிரஸ்*, *தி டைம்ஸ் ஆஃப் இந்தியா* மற்றும் நாக்பூரில் உள்ள *லோக்மத் டைம்ஸ்* ஆகியவற்றுடன், போபால் மற்றும் ராய்ப்பூரில் *இந்துஸ்தான் டைம்ஸ்* மற்றும் *சென்ட்ரல் க்ரோனிகல்* ஆகியவற்றுடன் போட்டியிட்டாலும், கிட்டாவாடா இன்று மத்திய இந்தியாவின் தினசரி அதிக அளவில் விற்கப்படும் ஆங்கில பத்திரிக்கையாகும். நாக்பூர் நகரில் மட்டும் அதிகபட்சம் 130000 உடன் மத்திய இந்தியா முழுவதும் தினசரி 200000 க்கும் மேற்பட்ட பிரதிகள் விற்கப்படுகின்றன.

பதிப்புகள் மற்றும் இணைப்புகள்
-----------------------------

கிட்டாவாடா ஒரே நேரத்தில் நாக்பூர், ஜபல்பூர், ராய்ப்பூர் மற்றும் போபால் நகரங்களில் இருந்து வெளியிடப்படுகிறது. ஒவ்வொரு நகர பதிப்பிலும் சிட்டி லைன் என்று அழைக்கப்படும் ஒரு சிறப்பு இணைப்பு உள்ளது. இது உள்ளூர் நகர செய்திகள் மற்றும் ஈடுபாடுகளைக் கையாள்கிறது. கிட்டாவாடா பிராந்திய பதிப்புகளையும் கொண்டுள்ளது:

குறிப்புகள்
-----------

1. ↑
2. ↑  Kr̥ṣṇamūrti, Nāḍiga (1966). *Indian journalism: origin, growth and development of Indian journalism from Asoka to Nehru*. மைசூர் பல்கலைக்கழகம். பக். 243. இணையக் கணினி நூலக மையம்:1086734.
**மக்கள் திராவிட முன்னேற்றக் கழகம்** (Makkal Dravida Munnetra Kazhagam) 1977ஆம் ஆண்டு தி.மு.க.வில் இருந்து பிரிந்து வி. ஆர். நெடுஞ்செழியன் மற்றும் க. இராசாராம் ஆகியோர் இணைந்து இந்த கட்சியைத் தொடங்கினர்.

கட்சி தொடக்கம்
--------------

அண்ணாதுரை 1969 பிப்ரவரி 3ஆம் நாள் மறைந்ததை அடுத்து, அண்ணா அடக்கம் செய்யப்பட்ட மறுநாளே தி.மு.க சார்பில் அடுத்த முதல்வர் யார் என்பதில் கருணாநிதிக்கும், இரா. நெடுஞ்செழியனுக்கும் இடையே கடும் போட்டி ஏற்பட்டது. பெரியார் தலையிட்டு சமரசம் ஏற்படுத்தி கருணாநிதியை போட்டியின்றி முதல்வராக்க முயற்சி செய்தும் நெடுஞ்செழியன் சம்மதிக்கவில்லை. பின்னர் கருணாநிதி சட்டமன்றக் கட்சித் தலைவராகத் தேர்ந்தெடுக்கப்பட்டதும் நெடுஞ்செழியன் அமைச்சரவையில் இருந்து விலகிக்கொண்டார். மு. கருணாநிதி, தமிழ்நாட்டு முதல்வர் பொறுப்பை ஏற்றுக் கொண்டார்.

1969- சூலை மாதத்தில் மு. கருணாநிதி தி.மு.க. தலைவராகவும், இரா. நெடுஞ்செழியன் பொதுச்செயலராகவும் தேர்வுசெய்யப்பட்டனர்.1977 இந்தியப் பொதுத் தேர்தலில் அதிமுக தலைமையிலான கூட்டணி 39 இடங்களில் 34 இடங்களை வென்றது.பொதுச்செயலாளர் நெடுஞ்செழியன்,ராசராம், மாதவன் , ப. உ.சண்முகம் போன்ற கட்சியின் முக்கிய பிரமுகர்கள், பொதுத்தேர்தலில் திமுகவின் தோல்விக்கு கருணாநிதியைக் குற்றம்சாட்டி விட்டு, கருணாநிதி கட்சித் தலைவர் பதவியை ராஜினாமா செய்ய வேண்டும் என்று வலியுறுத்தினர்.மேலும் "மக்கள் திராவிட முன்னேற்றக் கழகம்" என்ற அமைப்பை உருவாக்கினர்.மக்கள் திமுகவின் 
பொதுச்செயலாளராக நெடுஞ்செழியனும், துணை பொதுச் செயலாளராக ராசராமும் இருந்தனர்.

தேர்தலில் போட்டி
----------------

1977ஆம் ஆண்டுத் சட்டமன்ற தேர்தலில் அ.தி.மு.க. அமைத்த கூட்டணியில், மக்கள் தி.மு.க. இடம்பெற்றது.

கட்சி கலைப்பு
-------------

சட்டசபை தேர்தலில் அதிமுக வென்ற பிறகு கட்சியை அதிமுகவிடம் இனணத்தனர். 

1. ↑  நினைவு அலைகள்; சாந்தா பதிப்பகம்; பக்கம் 657-661
**தோட்டக்காடு ராமகிருஷ்ண பிள்ளை** (*T. Ramakrishna*) (பி. 1854 - இ. மார்ச் 2, 1920) ஆங்கில நாவலை எழுதிய முதல் தமிழராவார்.[] இவர் எழுதிய *பத்மினி* (*Padmini: Tale of Indian Romance*) என்ற நாவல் இலண்டனிலிருந்து 1903-இல் வெளிவந்துள்ளது.[] இவரே கால்டுவெல்லின் திராவிட மொழிகளின் ஒப்பிலக்கணம் நூலை அவரது மறைவுக்குப் பிறகு மறுபதிப்பு செய்துள்ளார்.[] சென்னைப் பல்கலைக்கழக தமிழ்க் குழு, தமிழ் லெக்சிகன் என்ற அகராதி தயாரிப்புக் குழு ஆகியவற்றின் முதல் தலைவராக செயலாற்றியிருக்கிறார்.[] தனது நாட்குறிப்புகளுக்காகப் புகழ்பெற்ற  ஆனந்தரங்கம் பிள்ளையின் உறவினராவார். அமெரிக்க கீழைத்தேயவியல் கழகத்தின் நிரந்தர உறுப்பினராகவும், அரசவை வரலாற்றுக் கழகத்தின் (Royal Historical Society) உறுப்பினராகவும் இருந்தவர். "ராவ் சாகிப்" பட்டம் பெற்றவர். சென்னை உயர்நீதிமன்றத்தின் துபாசியாக இருந்தவர். சென்னைப் பல்கலைக்கழகத்திலும் பல பொறுப்புகளை வகித்துள்ளார்.

செங்கல்பட்டில் பிறந்து காஞ்சிபுரத்தில் பிரி சர்ச் ஆப் ஸ்காட்லாந்து மிசன் பள்ளியில் படிப்பைத் துவங்கி பின் சென்னைக் கிறித்தவக் கல்லூரியில் மெட்ரிகுலேசன், எப்.ஏ (தருக்கம்), பி.ஏ (தத்துவம்) ஆகிய படிப்புகளை முடித்தார். 'சென்னை இலக்கிய சங்க' (ராயல் ஏசியாட்டிக் சொசைட்டி) நூலகத்தின் தலைவர் பொறுப்பில் அமர்ந்து இருபதாயிரம் நூல்களுடன் புழங்கியது இவரது எழுத்தாளுமைக்கு உரமூட்டியது. சென்னைப் பல்கலைக்கழகத்தில் ஒருமுறை வட்டார மொழியான தமிழைப் பாடத்திட்டத்திலிருந்து நீக்கிவிட சிலர் முன்மொழிந்தபோது அதைக் கடுமையாக எதிர்த்து தமிழ் தொடர்ந்திட வாதிட்டு அத்தீர்மானம் நிறைவேறாது செய்திருக்கிறார்.

எழுதியுள்ள நூல்கள்
------------------

* *Seetha and Rama: A Tale of Indian Famine* (1877)
* *Tales of Ind and Other Poems* (1896)
* *Padmini: Tale of Indian Romance* (1903)
* *Early Reminiscences of T. Ramakrishna* (1907)
* *Dive for Death* (1911)
* *Life in an Indian Village* (1911)
* *Visit to the West*

மேற்கோள்கள்
-----------

வெளி இணைப்புகள்
---------------

* 'ஓர் இந்திய கிராமத்தின் கதை' பற்றி எஸ். ராமகிருஷ்ணன்
* மேலுள்ள கட்டுரையின் சில தகவல்கள் பற்றிய விளக்கம்